als_Latn dik_Latn tur_Latn
27.02.2014, - E Enjte
MAShT dhe MASh vazhdojnë procesin e unifikimit të kurrikulës së arsimit parauniversitar
Ministria e Arsimi, Shkencës, Teknologjisë (MAShT), Ministria e Arsimit e Shqipërisë (MASh) dhe Instituti për Zhvillim të Arsimit në Shqipëri (IZHA) në kuadër të marrëveshjeve ndërshtetërore për bashkëpunim në fushën e arsimit, po mbajnë punëtori të përbashkët në nivel ekspertësh (grupe punuese) për unifikim të kurrikulës së arsimit parauniversitar.
Punëtoria me temën "Zhvillimi, bashkëpunimi për kurrikulë Kosovë-Shqipëri është vazhdim i takimeve të mëhershme të grupeve punuese të dy vendeve me qëllim të diskutimit rreth modaliteteve për unifikim të kurrikulës Kosovë - Shqipëri dhe ofrimi i përvojave më të mira nga procesi i pilotimit të Kornizës së Kurrikulës së Kosovës (KKK) dhe kurrikulave bërthamë (KB) në Kosovë.
Agim Berdyna, drejtor për Zhvillim të Arsimit Parauniversitar në MAShT, tha po vazhdon procesi i unifikimit të dokumenteve bazë të arsimit parauniversitar, për të cilat janë dakorduar të dy qeveritë, respektivisht ministrat e arsimit të Kosovës dhe Shqipërisë, me çka do të krijohen parakushtet edhe për hartim të teksteve të përbashkëta në të ardhmen.
Ndërkaq Gerti Janaqi, drejtor i Institutit për Zhvillim të Arsimit (IZHA) në Shqipëri, theksoi se nga ky takim bashkëpunues, pret që të shikohet më detajisht KKK dhe KB, të diskutohet për çështje të ndryshme, që së shpejti të kemi një dokument të kompletuar të përbashkët kurrikular Kosovë -Shqipëri.
Përfaqësuesit e Shqipërisë theksuan nevojën e përfitimit nga eksperienca kosovare e pilotimit të KKK-së në 10 shkolla pilot dhe për vendosjen (përpilimin) e disa termave, apo fjalorthi termash kurrikulare, të cilat kanë disa dallime nga të dy anët, Kosovë Shqipëri.
Grupet punuese të MAShT, që janë bartës të këtij procesi, gjatë kësaj punëtorie do të hartojnë edhe planin dinamik të procesit të pilotimit të KKK dhe KB, për vitin shkollor 2014-2015 në 10 shkollat ekzistuese pilote dhe në 114 të tjera që do të përfshihen në këtë proces.
Ndërsa, do të shqyrtohet edhe skema e dinamikës së Institutit Pedagogjik të Kosovës (IPK) për trajnimin e mësimdhënësve shkollave pilot.
<<< Kthehu prapa | Shtyp këtë artikull | Dërgo me email | A A A
24.04.2015, - E Premte
MAShT dhe BB diskutuan rreth draftit “Projekti për Përmirësimin e Sistemit të Arsimit në Kosovë”
Ministri i Arsimit, Shkencës dhe Teknologjisë, z. Arsim Bajrami, mori pjesë në prezantimin e draftit të projektit të...
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn